
[bookmark: _Toc508906450][bookmark: _Toc512519913][bookmark: _Toc512520027][bookmark: _Toc513403316]1. Formål og anvendelse

Når Miljø- og Fødevareministeriets institutioner registrerer og sagsbehandler personoplysninger fra f.eks. borgere (de registrerede), skal medarbejdere iagttage forskellige foranstaltninger. Medarbejdere i såvel departementet og institutionerne har pligt til at give den registrerede information om, at der indsamles oplysninger om vedkommende og hvad oplysningerne bruges til.

Denne procedure har til formål at beskrive, hvorledes medarbejdere i Miljø- og Fødevareministeriets institutioner sikrer, at institutionen efterlever oplysningspligten overfor de registrerede. Alle enheder, der er ansvarlige for behandling af personoplysninger i institutionen, er omfattet af proceduren. 

Som bilag 1 er vedlagt et skema med overblik over de indholdsmæssige krav til oplysningspligten. Som bilag 2 er vedlagt et paradigme til brug for opfyldelse af oplysningspligten. Paradigmet skal anvendes ved oprettelse af nye behandlingsaktiviteter, hvori personoplysninger indsamles eller ved ændring af eksisterende behandlingsaktiviteter, hvori der indgår indsamlede oplysninger.

[bookmark: _Toc512519914][bookmark: _Toc512520028][bookmark: _Toc513403317]1.1   Vil du vide mere?

Udover denne vejledning henvises der til Datatilsynets hjemmeside: Vejledninger - databeskyttelsesforordningen. Her finder du vejledninger om forskellige databeskyttelsesretlige emner, herunder en Generel informationspjece om databeskyttelsesforordningen, Vejledning om de registreredes rettigheder derunder oplysningspligten  mv., samt Artikel 29-gruppens vejledning om gennemsigtighed og oplysningsforpligtelser. 

Læs mere om beskyttelse af personoplysninger på ministeriets intranetside under [Få hjælp til] – [Databeskyttelseseforordningen /GDPR]. 

Vejledningen opdateres når databeskyttelsesloven er vedtaget, såfremt der vurderes behov herfor.
[bookmark: _Toc512519915][bookmark: _Toc512520029][bookmark: _Toc513403318]2. Fremgangsmåde og ansvar

[bookmark: _Toc512519916][bookmark: _Toc512520030][bookmark: _Toc513403319]2.1   I hvilke situationer er der oplysningspligt

Oplysningspligten er som udgangspunkt gældende ved alle henvendelser fra fysiske personer og enkeltmandsfirmaer, hvor personoplysninger (navn, mail mv) indgår i en sag.

Oplysningspligten skal som udgangspunkt kun gives én gang pr. sag. Dette er ligeledes tilfældet ved løbende indsamlinger. Såfremt oplysningerne på et senere tidspunkt skal behandles til et andet formål en dem, som oplysningerne oprindeligt blev indsamlet til, skal det vurderes, om der indtræder en ny oplysningspligt.

Den registrerede skal underrettes i tilfælde, hvor MFVM indsamler personoplysninger fra vedkommende selv, og hvor MFVM indsamler personoplysninger om den pågældende fra andre kilder. 


Eksempler på situationer, hvor oplysningspligten er gældende: 
· Borger henvender sig til MFVM – f.eks. ved indsendelse af en ansøgning.
· En borger angiver personoplysninger om en tredjepart i forbindelse med, at MFVM f.eks. behandler borgerens ansøgning.
· Borgere henvender sig uopfordret til MFVM med diverse spørgsmål, aktindsigt mv.

Oplysningspligten skal overholdes for alle institutionens behandlingsaktiviteter, når disse indsamles. Disse behandlingsaktiviteter fremgår af institutionens Fortegnelse over behandlingsaktiviteter. Såfremt der opdages en behandlingsaktivitet, som ikke fremgår af fortegnelsen, skal den ansvarlige for fortegnelsen orienteres herom.

Hvis en behandlingsaktivitet ændres markant kan det være nødvendigt at give de registrerede oplysninger om institutionens behandling af personoplysninger på ny. Dette skal vurderes fra gang til gang.

[bookmark: _Toc512519917][bookmark: _Toc512520031][bookmark: _Toc513403320]2.1.1   Undtagelser til oplysningspligt

I visse situationer gælder oplysningspligten ikke. Undtagelser skal altid baseres på konkrete vurderinger. Nedenstående skema lister de tilfælde, hvor der er undtagelser i forhold til oplysningspligten. 

	Undtagelser til oplysningspligten
	Ved indsamling af personoplysninger hos den registrerede[footnoteRef:1] [1:  Databeskyttelsesforordningens artikel 13] 

	Hvis personoplysninger er indsamlet hos en anden part end den registrerede[footnoteRef:2] [2:  Databeskyttelsesforordningens artikel 14] 


	a) Den registrerede er allerede bekendt med oplysningerne. 
(OBS: en privatperson er som hovedregel ikke bekendt med sin ret til indsigt, sletning, DPO og klageret. I disse tilfælde skal der ske oplysning om rettighederne.)

	X
	X

	b) Meddelelse af sådanne oplysninger viser sig umulig eller vil kræve en uforholdsmæssigt stor indsats. 
(se endvidere databeskyttelsesforordningens artikel 14, stk. 5, litra b.)

	
	X

	c) Indsamling eller videregivelse udtrykkelig er fastsat i EU-ret eller national ret, som institutionen er underlagt, og som fastsætter passende foranstaltninger til beskyttelse af den registreredes legitime interesser.

	
	X

	d) Personoplysningerne skal forblive fortrolige som følge af tavshedspligt i henhold til EU-retten eller national ret, herunder lovbestemt tavshedspligt.
	
	X




I forbindelse med undtagelse b) kan et proportionalitetsprincip benyttes ved vurderingen af, om institutionen kan benytte undtagelsen. Der skal her ske en afvejning af på den ene side betydningen af en sådan underretning for den registrerede og på den anden side den arbejdsindsats hos institutionen, der vil være forbundet med at sikre en underretning til den registrerede. Bemærk denne undtagelse alene gælder for oplysninger, der er indsamlet hos en anden part en den registrerede.  

Eksempler hvor undtagelse b) i en konkret situation vil kunne benyttes:
· Ved behandling af oplysninger om bipersoner i en sagsbehandling. 
· Når oplysninger benyttes til arkivformål, statistiske formål, videnskabelige eller historiske forskningsformål.

Ved tvivlstilfælde kan institutionens databeskyttelsesrådgiver kontaktes for yderligere rådgivning. 

[bookmark: _Toc513403321][bookmark: _Toc512519918][bookmark: _Toc512520032]2.2   Krav til indhold 
[bookmark: _Toc512519919][bookmark: _Toc512520033][bookmark: _Toc513403322]2.2.1  Indhold

Databeskyttelsesforordningen specificerer en række oplysninger, som institutionen skal udlevere til den registrerede i forbindelse med sagsbehandling af personoplysninger om vedkommende. Indholdet og omfanget af oplysningspligten afhænger af, om oplysningerne er indsamlet hos den registreredes selv eller ej.

Det konkrete indhold til underretningen fremgår af Bilag 1. Bilag 1 oplister både de oplysninger, der skal gives, når personoplysningerne er indsamlet hos den registrerede og de oplysninger, der skal gives i de tilfælde, hvor personoplysninger er indsamlet fra et andet sted end den registrerede. 

Institutionen skal til enhver tid kunne dokumentere, at de registrerede er blevet underrettet omkring de krævede informationerne under oplysningspligten. Til brug for udarbejdelse af underretningen for overholdelse af oplysningspligten anvendes paradigmet i Bilag 2. Afsendelsen og evt. den registreredes kvittering heraf skal journaliseres på sagen.
[bookmark: _Toc512519920][bookmark: _Toc512520034][bookmark: _Toc513403323]2.2.2  Informationsform 

Der er ingen lovmæssige formkrav til underretningen til den registrerede. Denne underretning kan gives mundtlig, skriftlig eller elektronisk.

Det skal påpeges, at informationerne skal være let tilgængelige for den registrerede. Det er således ikke tilstrækkeligt, at informationerne ligger tilgængelige et sted på institutionens hjemmeside, i en vejledning eller i en bekendtgørelse. 

Oplysningspligten kan f.eks. opfyldes ved, at de fornødne informationer er trykt på en ansøgning, en blanket, i et kvitteringsbrev etc. eller ved, at der benyttes et oplysningsikon på en hjemmeside, hvor den registrerede altid nemt og enkelt ville kunne tilgå de relevante informationer. 
Institutionen skal til enhver tid kunne dokumentere, at de registrerede er blevet underrettet omkring de kræverede informationerne under oplysningspligten. Ved valg af løsninger til brug for underretningen skal man således altid indtænke dokumentationsaspektet. Dette betyder f.eks. også, at en mundtlig underretning altid skal følges af et notat.

[bookmark: _Toc512519921][bookmark: _Toc512520035][bookmark: _Toc513403324]2.3   Tidsfrist for opfyldelse af oplysningspligten 
[bookmark: _Toc512519922][bookmark: _Toc512520036][bookmark: _Toc513403325]2.3.1  Hvis personoplysningerne indsamles hos den registrerede
Hvis personoplysninger om en registreret indsamles hos den registrerede, giver institutionen samtidig med, at personoplysningerne indsamles, den registrerede alle de nødvendige oplysninger jf. afsnit 2.2.1.. 

Hvis den registrerede skal udfylde en ansøgning, blanket eller lignende og indlevere den til institutionen, kan oplysningerne derfor med fordel gives i selve ansøgningen eller blanketten, som beskrevet i afsnit 2.2.2

I andre tilfælde, hvor den registrerede selv – eventuelt uopfordret – henvender sig til institutionen, skal oplysningerne gives snarest muligt.

Det vil afhænge af sagens nærmere omstændigheder, på hvilket tidspunkt institutionen i disse tilfælde er forpligtet til at give oplysningerne til den registrerede. Institutionen skal dog altid – vurderet i forhold til den indsats, der kræves fra institutionens side – give oplysningerne så tidligt som muligt og normalt senest inden for 10 dage. 
[bookmark: _Toc512519923][bookmark: _Toc512520037][bookmark: _Toc513403326]2.3.2  Hvis personoplysningerne indsamles hos andre end den registrerede
Hvis personoplysninger om en registreret indsamles hos andre end den registrerede skal institutionen give de nødvendige oplysninger jf. afsnit 2.2.1; 
Så tidligt som muligt efter indsamlingen.
Hvis personoplysningerne skal bruges til at kommunikere med den registrerede, senest på tidspunktet for den første kommunikation med den registrerede, eller 
Hvis personoplysningerne er bestemt til videregivelse til en anden modtager, senest når personoplysningerne videregives første gang.

Det afhænger af sagens nærmere omstændigheder, på hvilket tidspunkt institutionen er forpligtet til at give oplysningerne. Når institutionen foretager denne vurdering, skal der lægges vægt på vigtigheden af at skabe så meget gennemsigtighed i forhold til behandlingen for den registrerede som muligt og på den anden side vurdere den indsats, det vil kræve fra institutionens side at give oplysningerne. Det vil normalt betyde, at oplysningerne skal gives inden for 10 dage. Oplysningspligten må senest efterleves en måned efter, at oplysningerne er indsamlet.


[bookmark: _Toc512519924][bookmark: _Toc512520038][bookmark: _Toc513403327]2.4   Proces for overholdelse af oplysningspligten  

Nedenstående beskriver processen for sikring af, at oplysningspligten er overholdt. 

	Sikring af oplysningspligten 

	Trin
	Proces
	Ansvar

	1.
	Behandlingsaktivitet er identificeret og indskrevet i fortegnelsen over behandlingsaktiviteter.
	Behandlingsansvarlig

	2.
	Undersøg hvorfra oplysningerne om den registrerede er indsamlet.
	Behandlingsansvarlig

	2a.
	Hos den registrerede
· Undersøg om undtagelser i oplysningspligten kan benyttes (se afsnit 2.1.1).
· Udarbejd meddelelse om oplysningspligt – benyt Bilag 2 "Paradigme til oplysningspligt".
· Bestem informationsform.
· Implementér løsning/informationsform.
	Behandlingsansvarlig

	2b.
	Hos anden part end den registrerede
· Undersøg om oplysningerne kan indarbejdes i underetningen udarbejdet i trin 2a. I visse tilfælde ved man på forhånd, om oplysninger om den registrerede indsamles hos anden part. 
· Oplysninger kan indarbejdes via trin 2a:
· Indarbejd oplysningerne i trin 2a underretningen.
· Oplysninger kan ikke/kan kun delvist indarbejdes via trin 2a:
· Undersøg om undtagelser i oplysningspligten kan benyttes (se afsnit 2.1.1).
· Hvis undtagelser ikke kan benyttes:
· Udarbejd underretning om oplysningspligt – benyt Bilag 2 "Paradigme til oplysningspligt".
· Bestem informationsform.
· Implementér løsning/informationsform.

	Behandlingsansvarlig

	3.
	Sikr, at der i "Fortegnelsen over behandlingsaktiviteter" beskrives, hvorledes oplysningspligten er overholdt for den enkelte behandlingsaktivitet.

	Behandlingsansvarlig



[bookmark: _Toc512519925][bookmark: _Toc512520039][bookmark: _Toc513403328]3. Dokumentation/Registreringer

I hver institutions Fortegnelse over behandlingsaktiviteter registreres det ud for hver behandlingsaktivitet, hvorledes oplysningspligten er overholdt og hvor dokumentation for denne overholdelse findes. 

[bookmark: _Toc512519926][bookmark: _Toc512520040][bookmark: _Toc513403329]4. Bilag og referencer


	Reference-ID / link

	Fortegnelse over behandlingsaktiviteter

	Databeskyttelsesforordningen samt Justitsministeriets betænkning til denne.

	Datatilsynets Vejledning om de registreredes rettigheder derunder oplysningspligten  mv

	Artikel 29-gruppens vejledning om gennemsigtighed og oplysningsforpligtelser.





[bookmark: _Toc512519927][bookmark: _Toc512520041][bookmark: _Toc513403330]Bilag 1: Indhold i underretningen for overholdelse af oplysningspligten

	Oplysninger, der skal meddeles den registrerede
	Ved indsamling af personoplysninger hos den registrerede[footnoteRef:3] [3:  Databeskyttelsesforordningens artikel 13] 

	Hvis personoplysninger er indsamlet hos en anden part end den registrerede[footnoteRef:4] [4:  Databeskyttelsesforordningens artikel 14] 


	a. Styrelsens kontaktoplysninger. 
	x
	x

	b. Kontaktoplysninger på styrelsens databeskyttelsesrådgiver.
	x
	x

	c. Formålene med den behandling, som personoplysningerne skal bruges til, og retsgrundlaget for behandlingen.
	x
	x

	d. De berørte kategorier af personoplysninger (almindelige personoplysninger, følsomme personoplysninger, straffedomme og lovovertrædelser).
	
	x

	e. Eventuelle modtagere eller kategorier af modtagere af personoplysningerne.
	x
	x

	f. Hvor relevant – oplysninger om, om styrelsen agter at overføre personoplysninger til et tredjeland eller en international organisation, og om hvorvidt Kommissionen har truffet afgørelse om tilstrækkeligheden af beskyttelsesniveauet, eller i tilfælde af overførsler i henhold til Databeskyttelsesforordningen artikel 46 eller 47 eller artikel 49, stk. 1, andet afsnit, litra h), henvisning til de fornødne eller passende garantier, og hvordan der kan fås en kopi heraf, eller hvor de er blevet gjort tilgængelige. Spørg DPO ved tvivl.
	x
	x

	g. Det tidsrum, hvor personoplysningerne vil blive opbevaret, eller hvis dette ikke er muligt, de kriterier, der anvendes til at fastlægge dette tidsrum.
	x
	x

	h. Retten til at anmode den styrelsen om indsigt i, berigtigelse eller sletning af personoplysninger eller begrænsning af behandling vedrørende den registrerede eller til at gøre indsigelse mod behandling. 
	x
	x

	i. når behandling er baseret på samtykke, retten til at trække samtykke tilbage på ethvert tidspunkt, uden at dette berører lovligheden af behandling, der er baseret på samtykke, inden tilbagetrækning heraf.
	x
	x

	j. Retten til at indgive en klage til en tilsynsmyndighed.
	x
	x

	k. Hvilken kilde personoplysningerne hidrører fra, og eventuelt hvorvidt de stammer fra offentligt tilgængelige kilder.
	
	x

	l. Om meddelelse af personoplysninger er lovpligtigt eller et krav i henhold til en kontrakt eller et krav, der skal være opfyldt for at indgå en kontrakt, samt om den registrerede har pligt til at give personoplysningerne og de eventuelle konsekvenser af ikke at give sådanne oplysninger.
	x
	

	m. Forekomsten af automatiske afgørelser, herunder profilering og i disse tilfælde som minimum meningsfulde oplysninger om logikken heri samt betydningen og de forventede konsekvenser af en sådan behandling for den registrerede.
	x
	x

	n. Hvis styrelsen agter at viderebehandle personoplysningerne til et andet formål end det, hvortil de er indsamlet, skal styrelsen forud denne viderebehandling give den registrerede oplysninger om dette andet formål og andre relevante yderligere oplysninger.
	x
	x






[bookmark: _Toc512519928][bookmark: _Toc512520042][bookmark: _Toc513403331]Bilag 2: Paradigme til oplysningspligt
[bookmark: _Toc512519929][bookmark: _Toc512520043][bookmark: _Toc513403332]Vejledning til brug af paradigmet

Paradigmet for opfyldelse af oplysningspligten indeholder et underretningsbrev (Bilag 2.1) samt et tekstskabelon til selve underretningen (Bilag 2.2). 

Brevskabelonen benyttes kun i de tilfælde, hvor orienteringen sendes pr. brev/email til den registrerede. Husk i så fald, at orienteringen med tilhørende bilag (bilag 2.2) skal indsættes på korrekt brevpapir.

Hvis oplysningspligten opfyldes ved at indsætte informationerne i et system, på en ansøgning eller en blanket mv., skal kun teksten i bilaget benyttes.

Tekstskabelonen kan benyttes både i de tilfælde, hvor vi indsamler oplysninger fra den registrerede og hvor vi får oplysninger om de registrerede fra anden part. 

Når teksten i paradigmet er med:

· Rød markering: Skal du vurdere, om teksten er relevant for den konkrete behandling af personoplysninger om den registrerede. Det betyder f.eks., at punkt 10 kun skal anvendes, hvis der er anvendt samtykke som hjemmel til behandlingsaktiviteten.

· Grå markering: Skal du udfylde disse felter. Du kan med fordel indhente inspiration fra kategorien af behandlingsaktivitet i fortegnelsen. Husk dog, at der altid skal foretages konkrete vurderinger i hver enkelt sag.

· ((Dobbelt parentes)): Er dette en kommentar til den medarbejder i Miljø- og Fødevareministeriet, der benytter paradigmet. Dette tekst skal fjernes fra den endelige udgave.


Paradigmet starter på den følgende side.





[bookmark: _Toc512519930]Bilag 2.1 Paradigme til underretning om indsamling af personoplysninger


[Miljø og Fødevareministeriets departement/styrelsesnavn] sender dig dette brev for at orientere dig om, at vi har modtaget oplysninger om dig. 

Efter databeskyttelsesforordningens[footnoteRef:5] artikel 13/14 skal vi nemlig give dig en række oplysninger, når vi modtager oplysninger om dig fra andre. [5:  Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF. ] 


De oplysninger vi skal give dig er følgende:

1. Vi er den dataansvarlige – hvordan kontakter du os?
2. Kontaktoplysninger på databeskyttelsesrådgiveren.
3. Formålene og retsgrundlaget for behandlingen af dine personoplysninger.
4. Kategorier af personoplysninger.
5. Modtagere eller kategorier af modtagere.
6. Overførsel til modtagere i tredjelande, herunder internationale organisationer.
7. Hvor dine personoplysninger stammer fra.
8. Opbevaring af dine personoplysninger.
9. Automatiske afgørelser, herunder profilering.
10. Retten til at trække samtykke tilbage.
11. Dine rettigheder.
12. Klage til Datatilsynet.

I det vedlagte bilag finder du en uddybning i forhold til de oplysninger, vi skal give dig.

Dette brev er alene til orientering, og sagen giver ikke umiddelbart anledning til nogen sagsbehandling i forhold til dig.

Har du spørgsmål, er du velkommen til at kontakte os. Du kan se vores kontaktoplysninger i bilag 1.


Med venlig hilsen

[indsæt navn på den dataansvarlige]









Bilag: 	Orientering efter databeskyttelsesforordningen. 

Bilag 2.2 – Tekstskabelon til underretning

Oplysninger om vores behandling af dine personoplysninger mv. 

1. Vi er den dataansvarlige – hvordan kontakter du os?

[Indsæt navn på den dataansvarlige] er dataansvarlig for behandlingen af de personoplysninger, som vi har modtaget om dig. Du finder vores kontaktoplysninger nedenfor.
[Indsæt navn]
[Indsæt adresse]
[Indsæt adresse]
CVR-nr.: [indsæt]
Telefon: [indsæt]
Mail: [indsæt]

Da vi ikke er etableret i EU, har vi udpeget en repræsentant i EU. Vores repræsentant er:
[Indsæt navn]
[Indsæt adresse]
[Indsæt adresse]
CVR-nr.: [indsæt]
Telefon: [indsæt]
Mail: [indsæt]


2. Kontaktoplysninger på databeskyttelsesrådgiveren 

Hvis du har spørgsmål til vores behandling af dine oplysninger, er du altid velkommen til at kontakte vores databeskyttelsesrådgiver. 

Du kan kontakte vores databeskyttelsesrådgiver på følgende måder:
· På e-mail: [indsæt databeskyttelsesrådgiverens e-mail]
· På telefon: [indsæt databeskyttelsesrådgiverens direkte telefonnummer]
· Ved brev: [indsæt den dataansvarliges adresse, att. ”databeskyttelsesrådgiver”]


3. Formålene med og retsgrundlaget for behandlingen af dine personoplysninger

Vi behandler dine personoplysninger til følgende formål:
· [Beskriv formål – der kan godt være flere].

Retsgrundlaget for vores behandling af dine personoplysninger følger af:
· [Beskriv retsgrundlaget/retsgrundlagene for behandlingen, herunder f.eks. kapitlet i den lov eller bekendtgørelse, der pålægger jer at indsamle personoplysningerne eller et krav i henhold til en kontrakt eller et krav, der skal være opfyldt for at indgå en kontrakt mv. Hvis behandlingen er baseret på databeskyttelsesforordningens eller databeskyttelseslovens behandlingsbestemmelser, skal I henvise til den relevante bestemmelse heri].

Legitime interesser, der forfølges med behandlingen:
Som nævnt ovenfor sker vores behandling af dine personoplysninger ((delvist)) på baggrund af interesseafvejningsreglen i databeskyttelsesforordningens artikel 6, stk. 1, litra f. De legitime interesser, der begrunder behandlingen, er [beskriv de legitime interesser].

4. Kategorier af personoplysninger

Vi behandler følgende kategorier af personoplysninger om dig:
· [Beskriv kategori/kategorier af personoplysninger, som I behandler om den registrerede, herunder om de personoplysninger, I har indsamlet, er almindelige personoplysninger, oplysninger om straffedomme og lovovertrædelser eller særlige kategorier af personoplysninger (følsomme personoplysninger)].

5. Modtagere eller kategorier af modtagere

Vi offentliggør, videregiver eller overlader dine personoplysninger til følgende modtagere:
· [Beskriv hvis muligt konkret modtager/konkrete modtagere eller kategorier af modtagere, f.eks. ”politiet”, ”andre offentlige myndigheder”, ”rådgivere” eller ”databehandlere”].

6. Overførsel til modtagere i tredjelande, herunder internationale organisationer

Vi vil overføre dine personoplysninger til modtagere uden for EU og EØS. Det drejer sig om [indsæt modtagere i tredjelande], som er beliggende i [indsæt tredjelande]. 	

Vi kan oplyse, at [indsæt oplysninger om, hvorvidt Kommissionen har truffet afgørelse om tilstrækkeligheden af beskyttelsesniveauet, eller i tilfælde af overførsler i henhold til databeskyttelsesforordningens artikel 46, 47 eller 49, stk. 1, andet afsnit, en henvisning til de fornødne eller passende garantier, og hvordan den registrerede kan opnå en kopi heraf, eller hvor garantierne er blevet gjort tilgængelige].

7. Hvor dine personoplysninger stammer fra
((Skal kun udfyldes, hvis oplysningerne ikke indsamles hos den registrerede))

[Beskriv hvilken kilde personoplysningerne hidrører fra, og eventuelt hvorvidt de stammer fra offentligt tilgængelige kilder. Hvis ikke der kan informeres om personoplysningernes oprindelse, fordi der er anvendt forskellige kilder, bør der gives generelle oplysninger].

8. Opbevaring af dine personoplysninger
Vi opbevarer dine personoplysninger i [beskriv tidsrum]. 

((Hvis det ikke er muligt at fastsætte et konkret tidsrum brug i stedet teksten nedenfor))

Vi kan på nuværende tidspunkt ikke sige, hvor længe vi vil opbevare dine personoplysninger. Dog kan vi oplyse dig om, at vi vil lægge vægt på [beskriv kriterier der anvendes til at fastlægge tidsrum], når vi skal fastlægge, hvor længe dine oplysninger vil blive opbevaret.

Alle oplysninger opbevares i overensstemmelse med offentlighedslovens principper, således at de er tilgængelige af hensyn til offentlighed i forvaltningen. I øvrigt følges Rigsrevisionens og Rigsarkivarens anvisninger for arkivalier. 

9. Automatiske afgørelser, herunder profilering

Vi anvender automatiske afgørelser, herunder profilering til brug for [beskriv i hvilke tilfælde automatiske afgørelser, herunder profilering kan forekomme]. [Beskriv logikken i de automatiske afgørelser, herunder profilering, samt betydningen og de forventede konksekvenser af en sådan behandling for den registrerede].


10. Retten til at trække samtykke tilbage
Du har til enhver tid ret til at trække dit samtykke tilbage. Dette kan du gøre ved at kontakte os på de kontaktoplysninger, der fremgår ovenfor i punkt 1. 

Hvis du vælger at trække dit samtykke tilbage, påvirker det ikke lovligheden af vores behandling af dine personoplysninger på baggrund af dit tidligere meddelte samtykke og op til tidspunktet for tilbagetrækningen. Hvis du tilbagetrækker dit samtykke, har det derfor først virkning fra dette tidspunkt.

11. Dine rettigheder

Du har efter databeskyttelsesforordningen en række rettigheder i forhold til vores behandling af oplysninger om dig.  Hvis du vil gøre brug af dine rettigheder skal du kontakte os. 

Ret til at se oplysninger (indsigtsret)
Du har ret til at få indsigt i de oplysninger, som vi behandler om dig, samt en række yderligere oplysninger. 

Ret til berigtigelse (rettelse)
Du har ret til at få urigtige oplysninger om dig selv rettet. 

Ret til sletning
I særlige tilfælde har du ret til at få slettet oplysninger om dig, inden tidspunktet for vores almindelige generelle sletning indtræffer. 

Ret til begrænsning af behandling
Du har visse tilfælde ret til at få behandlingen af dine personoplysninger begrænset. Hvis du har ret til at få begrænset behandlingen, må vi fremover kun behandle oplysningerne – bortset fra opbevaring – med dit samtykke, eller med henblik på at retskrav kan fastlægges, gøres gældende eller forsvares, eller for at beskytte en person eller vigtige samfundsinteresser. 

Ret til indsigelse
Du har i visse tilfælde ret til at gøre indsigelse mod vores eller lovlige behandling af dine personoplysninger. Du kan også gøre indsigelse mod behandling af dine oplysninger til direkte markedsføring. 

De heri angivne rettigheder kan kun anvendes af fysiske personer, enkeltmandsvirksomheder, interessentskaber og kommanditselskaber med fysiske personer som deltagere, samt udenlandske selskabskonstruktioner, der efter gældende dansk ret sidestilles hermed.  ((Hvis skabelonen også benyttes i de tilfælde, hvor ikke-registrerede vil modtage oplysningerne tilføjes dette afsnit)).

Du kan læse mere om dine rettigheder i Datatilsynets vejledning om de registreredes rettigheder, som du finder på www.datatilsynet.dk.

12. Klage til Datatilsynet 

Du har ret til at indgive en klage til Datatilsynet, hvis du er utilfreds med den måde, vi behandler dine personoplysninger på. Du finder Datatilsynets kontaktoplysninger på www.datatilsynet.dk.

